Èdè Abínibí

Ede Abinibi

N ò réni tó fèdè elédè ronú rí 
Àfi ti wa 
E wo gbogbo àwon ìlú ńlá 
Àwon ìlú kàǹkà-kàǹkà 
Ní gbogb ayé yíká kódà tée délèe Kùsà  5 			
Irú èdè wo ni wón fi ń kómo?̣ 
Èdèè-bílèe wón ni wón ń lo 
Wón sì ti digi osè, wón ti dàràbà 
E wAmerika, e wo Rósíà, ké e wáá wòlú Èèbó 
E ó ri pédèe won ni won fi ń ronú    10
Ni wón fi tóbi 
Sùgbón bíi tèmi tìre kó 
Ká tóó pèrò ní Yoòbá 
Ká tóó yí i sÉèbó 
Gbogbo tepotiyọ̀ inú ọ̀rọ̀	          15
Ti gbákúla
Bóo la se lé fèdè elédè ronú jinlè
Wón fomo odún méta sílé èkó
Pé ó máa ko Faransé, ó máa kÉèbó 
Ó se, omó gbó Faransé díè, ó gbÉèbó díè 20				
Torí pó jómo-on Yoòbà 
Ó fi Yoòbá sàbùlàa won 
Òró di sákálá sokolo sòkòlò sákálá 
Ó ń relé kò délé
Ó ń roko kò délé 		         25
Àfóòfótán ojú a sì dásòólè 
Àdàlú èdè a fa hówùhówù dání 
Omo ò ní í lè dánú olóódoó rò 
Ohun a bá so fún un náà ní ó so padà bí ayékòótó 
Omo a délé 			           30
A ní ‘Dádì, Yò bíládù fuù’ 
Kò kúkú gbó, kò yé e páà 
Wón ti ní bí wón se ń so 
Séni tó se un tí ò dáa nù un 
Omo o sì mò péyìí yo bàbá òun sílè  35
Bákan náà ni gbogbo èèyàn sorí lójúu won 
Won a kéyelé pò mádìye bó se wu wón
Won a kó terú tomo tìwòfà pò 
Sé kò kúkú sówò nílúu won 
Ko sagba lómo ajá, àkóbí ajá, abíkéyìn béè 40		                                   
N náà ni awon omo naa yoo se 
Ajísebí Èkó, Èkó ní í kúú sí 
Èyí tí ò yé won 
Po jèyí tó yé won lo 
N ò kúkú ráwon omo báwí ní tiwon  45
Ohun a fi kó won ni wón gbà 
Wón ní amúkùn-ún, erù ré wó 
Ó ni e ò wòsàlè
Mo ń bá ògá ilé ìwé pàtàkì kan 
Fòrò jomitoro òrò ńjó kan 	           50
Ògá yìí kàwé a ò rírú e rì 
Ìwé tó kà tó bàmbà bamba 
Mo ní ‘Ògá, e bá n parí òwe yìí 
Edákun e fiyè dénú’ 
Mo ní				           55
‘Òní, àgbé pokó mó 
Òla, àgbé pokó mo’ 
Wéré, Ogá ti kó sí mi lénu 
Ó lóun ti mò yóókù 
Kí n máà déènà penu 		          60
Ó ní  
‘Lótùn-ún-ùn-la, àgbè á gbókó ńbi ó fi pamó sí
À bé è réèmò, èyàn èèyàn-àn mi 
Èèmò lu kutu pébé tan 
Ó tún lu pèbé pèlú è		          65
Àgbàlagbà ló se báun parí  òwe 
Ta ni ò mò péparí òwe ùn ni pé
Ojo tókó ó pàgbè mó ń bò 
Táriwó á so 
E jòwó, e má se fojú òpè wògá         70
Òpò ló ń pòwè Láwúwo 
Tó se bí gidi làwón ń se 
Ení jìn sí kòtò 
Ló dá lésè
Ení forí tì í dópìn-in		         75 
Àfàìmò kó mó daláàrúù 
Nnkan àrà gbáà 
Omo Oòdùa ò fálà fédèe rè mó 
Èdè tó ládùn tó yìí 
Le fowó òsì tì dànù 		        80
Níbi orirí ti ń sunkún ilé 
Tówìwí ń sunkún àtibò oko 
Ibè le ti ta won-nle 
Tèdè elédè 
A wí tán 		                     85
Wón lédèe wa ò kún tó 
Wón lósàn tó wò tí ò dùn 
Bí ò kúkú wò, ó tó 
Kí làǹfààni olówó tí kò níyì?
E sé, a dúpé			        90
Ó tán n bó kù? 
E máa pónró ńbíbà 
E máa so tiyín di sáré pegbé 
Ilé eni lèmí mò pónà pèkun sí 
Wón ní sòkòtòo Yoòbà ò balè        95
Wón ní bá a gbá a létí 
Tá a kàn án ńkòó 
Tinú è ni yóò se 
E kú isé 
Èyin ologbón, èyin òmòràn           100
‘Òmòràn tí í mo tinú ìgbín nínú ìkarahun’ 
Wón ní bá a bá ń fi Yoòbá kékòó
A ó ti se pògòrò òrò tí ń be ní sáyéǹsì?
A ó ti se pojíbírà àti joméńtìrì?
A ó ti se poósínjìn?		        105 
A ó ti pe kábóńdàosàìdì? 
Ti pai-áárú-sukuàdì ń kó?
Sùgbón gégé bí mo se so sáájú 
Èyí tí ò yée yín 
Pò jèyí tó yée yín lo 		       110
Tá ni ò mobi tóbìn-in fi ń tò?
Tée ní ó kòdí sígbó 
Ó joun pé ò mohun tédè ń jé 
Ló jé e móon sò yú-ùn
Àìmòkan, àìmòkàn 		       115
Ló kúkú n báayín-ín jà, o jàre 
E kò mò pé 
Bí gbogbo omo káàárò o ò jíbí? 
Bá pé báyìí la ó máa pé nǹkan-an wa
Òyìyè tí ń yè é ò sí 		     120
Báyìí là ń se ńlèe wa 
Èèwò ibòmín-ìn 
Bá a bá so pé 
Báyìí la ó mó on poósínjìn 
Tá a sì fún kábó-ńdà-osàìdì lóóko 125
Tá ni yóò ya sùtì ètè 
Tí ó so pé Sàngó ò ponmo-on re? 
E tilè so pé Yoòbá ò kún tó 
Ǹjé èyín mò pé
Se lèdèé mó-on ń dàgbàá sí i 	       130 
Ó dàbí aso 
Tokan gbó tá a mú mí-ìn 
Èyin ti lo sápótí ìsúra 
Ké e wá à won èdè té e ti pa tì
Ké e mú nínú-un won 		       135
E fi fáwon nǹkan wònyí lóóko tuntun 
Bá a tilè sì ta á bó tì 
Kì ló so pé á mó lo sédè mí-ìn 
Loo yá oóko tá a ó máa pohun tuntun 
Púpò nínú Èèbó té è ń wò un 	      140
Ara èdèe won kúkú kó nísèǹbáyé 
Mímú ni wọ́n mú láti ara èdèe Látín-ìn-nì, Gíríìkì àti Hébéérù 
Kò sóròò Matimátíìkì kankan ni Èèbó
Tí kì í sèdèe Lárúbáwá ló ti wa      145
Tá ni Lárúbáwá wáá sun mó jù nínú àwa àti Èèbó? 
Bóo ni tèmi tìre ti wáá jé 
Omo ìyáà mi? 
Ohun tí ò sì yée yín ni pé               150
Òpò èdè ló sáà ti wo tiwa 
Tí kò sì se wá ni háà! 
Bóyá o ti gbàgbé àwon òrò 
Bí ‘àlàáfíà’, ‘àlùbáríkà’ àti ‘Dàńsíkí’ 
Tí wón tinú Haúsá di ti wa 	       155
N ò sèsè lè so tÈèbó 
Ìyún-ùn pò bíi kàasíǹkan 
Kí ló dé tá a tepele mó yìí 
Ká fóhun gbogbo lórúko
Kó di ti wa?
Bóya ògòrò èdè 
Tó wà ńlèe wa 
Ló ń ko yín lóminú 
Pé bí Haúsá bá ń fi ti è kómo 
Tí Íbò ń se bákan náà 		       165
Ìgbà wo lòròo wa 
Ò ní í dàbí ilé gígaa Bábéélì? 
Ìdáhùn síyún-ùn-ùn ò le, òrée wa 
Bóko ò jìnà, ilá kó tì 
Orin tí kò sòro í dá 		      170
Kì í sòro í gbè 
Bá a bá so pé ìsá ǹsalùbó 
Peerepe sì lègbèe rè
Ìjà ò sí ńsóòṣì 
Sàdúrà n sàmín ni 		     175
Bí Íbò bá ń fèdè abínibí kómo 
A ó tún rò ó kó dákun fiyè dénú 
Kó fòkan nínú Haúsá tàbí Yoòbá 
Kómo náà pèlú 
Bí Yoòbá bá ń lo tirè 		       180
A óò ní kó fi òkan 
Nínú Haúsá tàbí Íbò kún un
Bá Haúsá náà sì ni 
Yóò fi òkan nínúun 
Yoòbá tàbí Íbò tì í 		        185
Kò ní í pé, kò ní í jìnà 
Tá a ó fi máa gbóraa wa 
Lágbòóyé 
Ìyún-un ni pé 
A fewé àdúgbò kàgbo omo 	       190
Gbogbo rè a sì kú dùn-ún-ùn 
Bí ojú tó ti kékeé fọ 
Sé tójú bá ti kékeé fó 
Se ní í kú mòràn-ìn moran-in 
Òròo wa a sì dayò 		      195
À sì fopé  fÓlúwa 
A kúkú mọ̀ pédèe wa è é jé béè 
Àwa la tajà eèpè 
Tá a ń gbowó òkúta 
A ko fìlà fún wèrè 		     200
Wèrè sì féé lo fìlà gbó 
N ò kúkú bá won wí 
Àbí ta ni a ó gbókó fún
Tí ò ní í roko sódò ara è 
Àsá ló sì ń mádìyee wa sòle         205
Òjò ló sì ń pàyèrèpè lówó 
Tó fi deni àkolù 
Kì í sì í règà títí 
Kómó inú rè má gbòn lebelebe 
Yóò balè yóò balè		      210
Ni labalaba fi ń wogbóó lo 
Bí wón se ń dìrò mápáá tó
Apáa won ò kúkú ní í kápá 
Bí wón dìrò mọ́gi osè
Apáa won ò ní í kósè 		     215
Òjò iwájú ì í pahun 
Gbogbo epe tí a bá se lu Onítibí 
Ara ní í fi í san 
Ológbò o ní í fìgbà kan kúkú ìwò sílè 
Ìjímèrè ò ní í bá won kúkú òwòowòó   220
Èdèe Yorùbá ò ní í kú mó wa lójú 
E dákun, e sàmín è.